Pablo Texón

Pablo Texón Castañón  ye un escritor n'asturianu, llicenciáu en filoloxía española, especialista en filoloxía asturiana y profesor d'asturianu y de llingua castellana y lliteratura. En 2018, el so poemariu Allumamientu foi gallardonáu col Premiu Xuan María Acebal y sería editáu por Ediciones Trabe nel añu 2019. Lo mesmo ocurriría con Cantar de ti mesma, nel 2021Texón repite 3 años depués como ganador del Premiu Xuan María Acebal de poesía  asturies.com Consultao'l 11.11.2022, que sería publicáu pola mesma editorial un añu más seroPablo Texón publica 'Cantar de ti mesma', poemariu ganador del Xuan María Acebal  La Nueva España, consultao'l 11.11.2022.

 Obra 
Aparte de dellos testos espardíos en distintes publicaciones (La Nueva España, El Comercio, Eventual, Lliteratura, Les Noticies, Elsúmmum, etc.) espublizó'l poemariu Toles siendes (Premiu Nené Losada Rico), en Trabe nel 2005, el volume de narrativa Catedral (Ámbitu, 2006) y ta pa salir el poemaiu La culpa y la lluz, ganador del Premiu Teodoro Cuesta de Poesía. Apaez nes antoloxíes Escritores en Llanes y Versos Diversos.

Nel añu 2011 asoleya'l llibru L'alma robada, editáu por Publicaciones Ámbitu, catorce testos en prosa poética basaos n'otres tantes semeyes de los fotógrafos Pablo Lorenzana y Mario Rojas.

Como traductor, encargóse de l'adaptación de Xulia (Ámbitu, 2006), que foi representada pola compañía de teatru Margen. Igualmente sería l'encargáu de tornar una escoyeta de poesíes del autor d'Estaos Xuníos Raymond Carver''Texón torna al asturianu una escoyeta de poesíes del americanu Raymond Carver  Asturies.com. Consultao'l 04.03.2013

Ta encuadráu dientro de la "Tercer Xeneración" del Surdimientu y ganó, amás de los yá mentaos, dellos premios: Fernández Lema, El Garrapiellu, Los Bilordios de Pinón, Bimenes, etc. Nel añu 2018 algamó'l Premiu Xuan María Acebal de poesíaPablo Texón lleva’l XXIV Premiu Xuan María Acebal de Poesía  elsummun.es Consultao'l 19.11.2018

Tien asoleyaos los llibros que vienen darréu  saltadera.com Consultao'l 15.11.2017:

 Toles siendes (Premiu Nené Losada Rico) 2005
 Catedral 2006
 La culpa y la lluz (ganador del Premiu Teodoro Cuesta) 2007
 Singuralidá 2011
 L'alma robada 2011 con semeyes de los fotógrafos Pablo Lorenzana y Mario Rojas. 
 Media Vida. Poemes y Cantares. Ediciones Saltadera, 2017
 Allumamientu. Ediciones Trabe, 2019 (Premiu Xuan María Acebal, 2018)
 Cantar de ti mesma. Ediciones Trabe, 2022 (Premiu Xuan María Acebal, 2021)

Ente los trabayos de traducción:
 Xulia 2007, d'August Strindberg, pa Teatro Margen
 Un corte de pelo 2013, seleición poética de Raymond Carver

 Referencies 

Categoría:Escritores n'asturianu
Categoría:Escritores d'Asturies
Categoría:Persones d'Ayer
Categoría:Traductores al asturianu